tartuNLP/wikipedia-smugri-20251201 huggingface dataset:
Maailman ympäri 80 päivässä (lautapeli)

Maailman ympäri 80 päivässä on Michael Rieneckin suunnittelema, vuonna 2005 julkaistu koko perheen lautapeli. Suomessa pelin jakelusta vastaa Marektoy.
Pelin kulku.
Pelin ideana on, nimensä mukaisesti, kiertää maailma mahdollisimman lyhyessä ajassa. Pelimekaniikka on yksinkertainen; pelaajat etenevät matkalla suurkaupungista toiseen pelaamalla matkakortteja. Matkakortit on pisteytetty, ja tarvittavien matkakorttien laatu ja määrä vaihtelevat matkakohteesta toiseen. Pisteytettyjen matkakorttien mukaan lasketaan pelaajan käytetyt matkapäivät matkaa kohden. Matkakortteja nostetaan lisää jokaisella vuorolla, jolloin pelaaja saa kortin nostaessaan myös kortin nostopaikasta riippuen lisätoiminnon.
Jonkinasteista satunnaisuutta ja syvyyttä peliin tuovat tapahtumakortit, joita voi ostaa joko rahalla, saadaan palkintona nopeasta etenemisestä seuraavaan kaupunkiin tai joita nostetaan matkakortin valinnasta saatavalla lisätoiminnolla.
Pelin voittaa maailman nopeiten kiertänyt pelaaja.
Brent Regner

Brent Regner (s. 17. toukokuuta 1989 Westlock, Alberta, Kanada) on kanadalainen jääkiekkopuolustaja. Regner on pelannut urallaan lähinnä AHL-liigassa. Hän on kiekollinen puolustaja, jolla on hyvä syöttötaito ja luistelunopeus.
Ammattilaisura.
Columbus Blue Jackets varasi Regnerin viidennellä kierroksella vuoden 2008 varaustilaisuudessa. Hän teki kolmivuotisen tulokassopimuksen seuran kanssa kesällä 2009 ja debytoi AHL:ssä seuraavalla kaudella Syracuse Crunchin AHL-joukkueessa. Tulokassopimuksensa ajan Regner pelasi AHL:ssä. Sopimuksen päätyttyä hän teki syyskuussa 2012 yksivuotisen AHL-sopimuksen Peoria Rivermenin kanssa.
Kauden aikana hän siirtyi vaihtokaupassa AHL-joukkue Chicago Wolvesiin, jossa hän pelasi seuraavat kaksi vuotta. Heinäkuussa 2014 hän allekirjoitti yksivuotisen kaksisuuntaisen sopimuksen St. Louis Bluesin kanssa. Hän pelasi koko kauden AHL:ssä Chicago Wolvesissa toimien joukkueen kapteenina. Heinäkuussa 2015 Regner allekirjoitti kaksivuotisen kaksisuuntaisen sopimuksen Florida Panthersin kanssa. Kausi kului pääosin AHL:ssä Portland Piratesin kapteenina. NHL-debyytin Regner teki helmikuussa 2016. Hän pelasi kauden 2015–2016 aikana seitsemän NHL-ottelua jääden kuitenkin ilman tehopisteitä.
Regner toimi kaudella 2016–2017 AHL-joukkue Springfield Thunderbirgsin kapteenina. Hän pystyi pelaamaan kauden aikana vain 28 ottelua alavartalovamman takia. Seuraavaksi kaudeksi Regner teki vuoden sopimuksen Dallas Starsin kanssa.
Wilfried Dietrich

Wilfried Dietrich (14. lokakuuta 1933 Schifferstadt – 3. kesäkuuta 1992 Durbanville, Etelä-Afrikka) oli Saksaa (Saksojen yhdistynyt joukkue ja Länsi-Saksa) edustanut vapaapainija, kreikkalais-roomalaisen tyylin painija, olympiavoittaja, maailman- ja euroopanmestari. Molemmat painityylit hallinnut Dietrich voitti vuodet 1955–1972 kestäneellä aikuisten arvokisaurallaan viisi olympiamitalia ja yhteensä 11 arvokisamitalia. Hän on eniten olympiamitaleita voittanut painija.
Dietrich osallistui kaikkiin viisiin kesäolympialaisiin vuosien 1956–1972 välillä. Hän voitti kaksi olympiamitalia vapaapainista ja kolme kreikkalais-roomalaisesta painista. Ainoan kultamitalinsa hän voitti vapaapainissa yli 87 kilogramman painoluokassa Roomassa 1960. Dietrich poistui olympiakisoista vain kerran ilman mitalia, kun hän sijoittui 38-vuotiaana muun muassa suomalaista Raimo Karlssonia vastaan painittuaan Münchenissä 1972 kr-tyylillä neljänneksi ja vapaapainissa viidenneksi. Eri painityylit eriteltyinä Dietrich osallistui olympiatasolla ennätyksellisiin kahdeksaan painiturnaukseen. MM-kilpailuista Dietrich voitti vapaapainissa kolme ja kr-tyylillä kaksi mitalia. Ainoan maailmanmestaruutensa hän voitti Jokohamassa 1961. EM-kilpailuista Dietrich voitti vain yhden mitalin, kultaisen, vuonna 1967, mihin vaikutti se, että EM-kilpailuja ei järjestetty hänen aikanaan kuin vasta vuodesta 1966 alkaen.
Joseph Blandisi

Joseph Blandisi (s. 18. heinäkuuta 1994 Markham, Ontario) on kanadalainen jääkiekkoilija, joka edustaa NHL-seura Montreal Candiensia. Hän on Colorado Avalanchen kuudennen kierroksen varaus .
Ura.
Junioriura.
Blandisi varattiin OHL-seura Owen Sound Attackiin . Hän siirtyi joukkueeseen heti kaudeksi 2011–2012. Tulokaskaudellaan hän teki 68 ottelussa tehot 17+14=31. Viidessä pudotuspeliottelussa hän sai tilastoihinsa yhden syöttöpisteen ja kahdeksan rangaistusminuuttia. Kesällä järjestetyssä Blandisi varattiin Colorado Avalancheen kuudennella kierroksella 162. pelaajana.
Kaudella 2012–2013 Blandisi pelasi 37 ottelua tehoin 7+18=25, jonka jälkeen hänet kaupattiin Ottawa 67'siin. Ottawassa hän pelasi 26 ottelua. Kauden 2013–2014 Blandisi aloitti Ottawassa, josta hänet jälleen kesken kauden kaupattiin, tällä kertaa Barrie Coltsiin. Viimeisellä juniorikaudellaan 2014–2015 Blandisi pelasi Coltsissa 68 ottelua tehden tehot 52+60=112. Hän voitti OHL:n maalipörssin ja oli pistepörssin neljäs.
Blandisi kärsi OHL-uransa aikana coxsackievirus-tartunnasta, ja joutui olemaan sivussa seitsemän kuukauden ajan.
Ammattilaisura.
Tammikuussa 2015 Blandisi solmi tulokassopimuksen NHL-seura New Jersey Devilsin kanssa. Kausi 2015–2016 oli hänen ensimmäinen ammattilaistasolla. Blandisi teki NHL-debyyttinsä 11. joulukuuta 2015 ottelussa Detroit Red Wingsiä vastaan. Hän sai jääaikaa 14.37 minuuttia. Tulokaskaudellaan hän pelasi yhteensä 41 NHL-ottelua. Lisäksi hän edusti Devilsin AHL-farmiseura Albany Devilsiä 27 runkosarja- sekä 11 pudotuspeliottelussa.
Kaudella 2016–2017 Blandisi oli 27 ottelussa NHL-kokoonpanossa. Albanyssa hän pelasi 31 ottelua tehoin 8+17=25. Hänet valittiin myös AHL:n tähdistöotteluun. Kauden jälkeen heinäkuussa Blandisi ja Devils solmivat kahden vuoden mittaisen kaksisuuntaisen jatkosopimuksen.
Blandisi aloitti kauden 2017–2018 AHL:ssä Binghamton Senatorsissa, jossa hän pelasi 19 ottelua tehden tehot 3+11=14. Marraskuun lopussa hänet kaupattiin yhdessä Adam Henriquen ja kolmannen kierroksen varausvuoron kanssa Anaheim Ducksiin vaihdossa Sami Vataseen. Blandisi pelasi Ducksissa kolme NHL-ottelua sekä AHL-joukkue San Diego Gullsissa 27 ottelua.
Helmikuussa 2020 Pittsburgh Penguins kauppasi Blandisin Montreal Canadiensiin.
Marek Mazanec

Marek Mazanec (s. 18. heinäkuuta 1991 Písek, Tšekki) on tšekkiläinen jääkiekkomaalivahti. Hän pelaa Tšekin Extraliga-joukkue HK Hradec Královéssa.
Nashville Predators varasi Mazanecin vuoden kuudennella kierroksella. Hän teki NHL-debyyttinsä marraskuussa 2013, ja valittiin heti marraskuun kuukauden tulokkaaksi.
Gamelion (yritys)

Gamelion (myös nimellä Gamelion Studios, aiemmalta nimeltään Gamelot) on suomalainen yritys, joka valmistaa mobiilipelejä. Yrityksen perusti vuonna 2002 Anton Gauffin.
Vuonna 2005 yritys sai pääomasijoituksen Magnolia Venturesilta.
Gamelion perusti tytäryhtiön Puolaan vuonna 2005.
Pelit.
Yhtiön pelejä ovat muun muassa:
Salora Playmaster

Salora Playmaster on Saloran vuonna 1977 julkaisema moduulirakenteinen televisiomalli, jossa on sisäänrakennettu televisiopeli. 
Peli on "Pong"-klooni, eli yksinkertainen maila-pallo-peli, jossa yritetään saada mailan avulla kentällä kimpoileva pallo vastustajan maaliin. Peliä ohjataan oranssinvärisillä muovisauvoilla, jotka on kytketty televisioon kaapeleilla. Mailaa liikutetaan ohjaimen päätä pyörittämällä, ja nappia painamalla voi nollata pistetilanteen tai lähettää pallon liikkeelle. Teknisesti peli perustuu General Instrumentsin mikropiiriin, jota toimitettiin useille laitevalmistajille.
Salora Playmaster tunnettiin Saloran tuotannossa Scanmatic 1E -televisiomallin erikoisvesriona 1E0G. Sitä valmistettiin vuosina 1977–78. Siinä oli vakio-varusteena sisäänrakennettu pelikoneisto ja langalliset käsiohjaimet. Se sisälsi viisi erilaista Pong-variaatiota: kaksi erilaista jalkapallopeliä, tenniksen, squashin ja pelotan.
Laite ei menestynyt kaupallisesti, vaan se jäi yksittäiseksi televisioiden digitalisoimiskehityksen sivujuonteeksi. Kyse oli feature-ajattelusta, eli lisäpalveluiden liittämisestä vanhaan tuotteeseen viehätyksen ja myyntikatteen kasvattamiseksi. Mainoslehdessä laitetta kuvattiin ”perheen urheilumielisten monipuolisena pelikeskuksena”.
Punaisten ja valkoisten taistelu Suomessa 1918

Punaisten ja valkoisten taistelu Suomessa 1918 on vuonna 1918 julkaistu suomalainen lautapeli, jonka aiheena on samana vuonna käyty Suomen sisällissota. Peli on tarkoitettu kahdelle pelaajalle, jotka ottavat punaisten ja valkoisten joukkojen roolin. 
Molemmilla joukkueilla on kuusi pelimerkkiä, joista mustalla merkityt ovat tykistöä ja muut jalkaväkeä. Joukkojen vahvuus heitetään arpakuutiolla, ja merkitään nuppineulalla joukkoa esittävään pelimerkkiin. Joukot liikkuvat noppaa heittämällä, mutta vastustajan joukkojen ylitse ei saa hypätä. Sen sijaan vastustajan joukot vähenevät yli jääneiden liikepisteiden verran.
Pelissä tavoitteena on tuhota vastustajan kaikki joukko-osastot. Kummallakin osapuolella on mahdollisuus voittoon, mutta pelin runomuotoon puetut säännöt tarkastelevat monessa kohtaa tapahtumia voittajaosapuolen näkökulmasta. Peli ei lainkaan käsittele taisteluiden ulkopuolista sisällissotaa, kuten terroria tai vankileirien olosuhteita.
Lautapelin valmistaja Juusela &amp; Levänen Oy julkaisi myös sisällissotaa käsittelevää kirjallisuutta, joka lähestyi aihettaan voittajaosapuolen näkökulmasta. Lautapelin painosmäärää ei tiedetä. Tiedetysti pelistä on säilynyt kolme kappaletta, jotka ovat museokokoelmissa. Peli on public domainissa, ja kuvat pelilaudasta ja säännöistä ovat saatavilla Kansalliskirjaston Doria-palvelusta.
Iwao Horiuchi

Iwao Horiuchi (, 9. joulukuuta 1941 Toyaman prefektuuri – 4. maaliskuuta 2015) oli japanilainen vapaapainija, olympiamitalisti ja maailmanmestari.
Horiuchi voitti painoluokan 70 kg olympiapronssia Tokion kotikisoissa 1964. Hän kilpaili olympiatasolla myös Méxicossa 1968. Horiuchi voitti maailmanmestaruuden vuonna 1963 ja sijoittui MM-hopealle vuonna 1966. Vuonna 1965 hän oli MM-kilpailuissa kuudes.
Horiuchi kuoli diabetekseen 73-vuotiaana 4. maaliskuuta 2015.
Ritva Serimaa

Ritva Serimaa (o.s. Ström) (20. syyskuuta 1957 Hamina – 12. huhtikuuta 2016 Hamina) oli suomalainen fyysikko ja professori. Hän valmistui filosofian maisteriksi 1982 ja tohtoriksi hän väitteli 1990. Hän oli Helsingin yliopiston fysiikan dosentti vuodesta 1992. Hän tutki väitöskirjassa ja myöhemminkin röntgensäteilyn sironnalla tehtävää tutkimusta. Vuosina 1991–1993 hän oli Stanfordin yliopistossa tutkimassa synkrotronivalolähteellä, ja hänen yksi tutkimuskohteitaan oli Ruotsissa museoitu Vasa-laiva, joka on hajoamassa rikkiyhdisteiden vaikutuksesta. Hän oli vuodesta 2004 Helsingin yliopiston fysiikan professori, ensimmäinen nainen kyseisessä virassa.
Serimaa ohjasi 16 väitöskirjaa ja oli yhtenä tekijänä 230 vertaisarvioidussa tieteellisessä artikkelissa. Hän oli vuodesta 2010 Suomalaisen tiedeakatemian jäsen ja vuodesta 2011 Suomen Fyysikkoseuran puheenjohtaja, siinäkin tehtävässä ensimmäinen nainen.
Serimaa oli naimisissa fyysikko Olli Serimaan kanssa vuodesta 1982.
Matti Poikala

Matti Tapio Poikala (s. 26. heinäkuuta 1935 Sippola, Suomi) on suomalaislähtöinen, kilpaurallaan Ruotsia edustanut kreikkalais-roomalaisen tyylin painija ja vapaapainija.
Suomessa nuoruutensa elänyt Poikala lähti edistämään painijanuraansa Ruotsiin vuonna 1959. Kaksi vuotta myöhemmin hän voitti ensimmäisen Ruotsin mestaruutensa. Poikala osallistui urallaan Tokion kesäolympialaisiin 1964 ja useisiin muihin miesten arvokilpailuihin. Hän saavutti kreikkalais-roomalaisella tyylillä MM-pronssia Mar del Platassa 1969, missä hopealle ylsi Suomen Eero Tapio, kaksi EM-mitalia ja kaksi Pohjoismaiden mestaruutta.
Color of Your Life

Color of Your Life () on puolalaislaulaja Michał Szpakin kappale, jolla hän edusti Puolaa . Kappaleen on säveltänyt Andy Palmer ja sanoittanut Kamil Varen.
Kappale kilpaili Eurovision laulukilpailun toisessa semifinaalissa, jossa se sijoittui kuudenneksi 151 pisteellä ja pääsi finaaliin. Finaalissa se sai 229 pistettä ja sijoittui kahdeksanneksi. Kyseessä oli erittäin kaksijakoinen tulos, sillä asiantuntijaraadeilta kappale sai vain seitsemän pistettä, kun taas puhelinäänestyksessä sijoitus oli peräti kolmas.
Golden Boy (palkinto)

Golden Boy on vuosittain toimittajien Euroopan pääsarjojen lahjakkaimmalle alle 21-vuotiaalle jalkapalloilijalle jakama palkinto. Palkinto jaetaan aina kyseisen kalenterivuoden perusteella ja sen valitsevat 12 eurooppalaisen lehden toimittajat. 
Palkinnon kehitteli italialainen sanomalehti Tuttosport. Jokainen lehti äänestää viittä mielestään parasta pelaajaa. Ensimmäinen saa kymmenen pistettä, toinen seitsemän, kolmas viisi, neljäs kolme ja viides yhden pisteen. 
Palkinto jaettiin ensimmäisen kerran vuonna 2003, jolloin sen voitti alankomaalainen Rafael van der Vaart.
Pariisin ePrix 2016

Pariisin ePrix 2016 eli 2016 Paris ePrix oli Formula E -sarjan kauden 2015–2016 seitsemäs osakilpailu. Kilpailu ajettiin 23. huhtikuuta Pariisin katuradalla Pariisissa Ranskassa. Kilpailun voittoon ajoi Lucas di Grassi.
Kilpailu oli ensimmäinen Pariisissa järjestetty kansainvälisen tason autourheilukilpailu sitten vuoden 1951.
Juan Muñoz Muñoz

Juan Muñoz Muñoz (s. 12. marraskuuta 1995 Utrera) on espanjalainen jalkapalloilija. Oikeajalkainen Muñoz on pelipaikaltaan hyökkääjä.
Muñoz on Sevillan kasvatti. Hän pelasi seuran kakkosjoukkueessa Sevilla Atléticossa vuosina 2014–2016 47 Segunda División B:n ottelua onnistuen maalinteossa 18 kertaa. Seuran edustusjoukkueen paidassa Primera Divisiónissa hän teki debyyttinsä helmikuussa 2015 Getafea vastaan. Tuo oli hänen kauden ainoa ottelunsa. Syyskuussa 2015 hän teki debyyttinsä Mestarien liigassa Juventusta vastaan. Avausmaalinsa Primera Divisiónissa Muñoz teki toukokuussa 2016 Athletic Bilbaota vastaan. Kaudella 2015–2016 hän pelasi kahdeksan Primera Divisiónin ottelua tehden yhden maalin.
Muñoz pelasi Espanjan alle 19-vuotiaiden maajoukkueessa vuonna 2014 yhden ottelun tehden siinä kaksi maalia.
Ilmari Vuoristo

Ilmari Vuoristo (14. kesäkuuta 1897 Sortavala – 17. huhtikuuta 1939 Rovaniemi) oli suomalainen metsänhoitaja ja metsäteknologian professori.
Henkilöhistoria.
Vuoriston vanhemmat olivat lehtori Paavo Sakari Vuoristo (Friberg) ja Johanna Ingeborg Wallin ja puoliso vuodesta 1923 Selma Dagmar Martin. Myös hänen veljensä Veikko Vuoristo (s. 1894) oli metsänhoitaja. Vuoristo tuli ylioppilaaksi 1916 Kajaanin yhteiskoulusta ja suoritti diplomi-insinööritutkinnon ja metsänhoitotutkinnon 1920 sekä maatalous- ja metsätieteiden kandidaatin ja lisensiaatin tutkinnot 1936. Tekniikan tohtoriksi Vuoristo väitteli 1932. Vuoristo toimi 1920-luvulla useissa eri tehtävissä sahateollisuudessa, mutta myös konepajalla ja telakalla sekä opettajana. 1930-luvulla hän työskenteli muun muassa metsänhoitajana ja rakennuspäällikkönä. Vuodesta 1934 hän toimi Metsäntutkimuslaitoksen metsäteknologisen osaston apulaisena ja vuodesta 1938 osaston professorina. Metsäteknologian dosentti hän oli vuodesta 1937.
Vuoristo kuoli huhtikuussa 1939 taudinkohtaukseen Rovaniemen yleisessä sairaalassa ollessaan virkamatkalla Pohjois-Suomessa.
Berliinin ePrix 2016

Berliinin ePrix 2016 oli Formula E -sarjan kauden 2015–2016 kahdeksas osakilpailu. Kilpailu ajettiin 21. toukokuuta Berliinin katuradalla Berliinissä, Saksassa. Kilpailun voitti Sébastien Buemi.
The Last of Our Kind

The Last of Our Kind () on kanadalais-sveitsiläisen laulaja Rykkan kappale, jolla hän edusti Sveitsiä . Kappaleen ovat säveltäneet ja sanoittaneet Christina Maria Rieder, Mike James, Jeff Dawson ja Warne Livesey.
Kappale kilpaili Eurovision laulukilpailun toisessa semifinaalissa, jossa se sai 28 pistettä, jäi viimeiseksi eikä päässyt finaaliin.
Steven Sasson

Steven J. Sasson (s. 4. heinäkuuta 1950) on yhdysvaltalainen Eastman Kodak -yhtiössä työskennellyt tutkimusinsinööri, joka keksi digitaalikameran.
New Yorkin Brooklynissä varttunut Sasson opiskeli Rensselaer Polytechnic Institutessa Connecticutin osavaltiossa. Hän suoritti sähkötekniikan bachelor-tutkinnon 1972 ja master-tutkinnon 1973.
Sassonin ensimmäinen digitaalisen valokuvauskameran prototyyppi syntyi Kodakin palveluksessa vuonna 1975. Se oli suunnilleen leivänpaahtimen kokoinen, painoi 3,6 kiloa ja kykeni ottamaan 100 × 100 pikselin kokoisia mustavalkokuvia. CCD-kennon muodostama sähköinen kuva tallennettiin C-kasetille, ja tallennus kesti 23 sekuntia.
Vuonna 1989 Sasson ja työtoveri Robert Hills kehittivät ensimmäisen nykyaikaisen kaltaisen digitaalisen järjestelmäkameran. Siinä oli 1,2 megapikselin kenno, ja siinä sovellettiin jo kuvanpakkaustekniikkaa ja muistikortteja. Kodakin markkinointiosasto ei silti vielä tuolloinkaan kiinnostunut uudesta keksinnöstä, koska se olisi vaarantanut yhtiön perinteisen filmikuvaustekniikan menestymismahdollisuuksia.
Steven J. Sasson on saanut valokuvauksen mullistaneesta keksinnöstään monia palkintoja. Vuonna 2009 presidentti Barack Obama luovutti hänelle National Medal of Technology and Innovation -mitalin. Samana vuonna Rochesterin yliopisto nimitti Sassonin kunniatohtorikseen ja brittiläinen "The Economist" -talouslehti myönsi hänelle yhden vuosittaisista innovaatiopalkinnoistaan. Vuonna 2012 brittiläinen Royal Photographic Society antoi Sassonille korkeimman palkintonsa, Progress-mitalin.
Joey Anderson

Joseph Anderson (s. 19. kesäkuuta 1998 Roseville, Minnesota) on yhdysvaltalainen jääkiekkoilija, joka edustaa NHL-seura Chicago Blackhawksin organisaatiota. Anderson voitti alle 18-vuotiaiden maailmanmestaruuskilpailujen maalipörssin vuonna 2016. Seuraavana vuonna hänestä tuli nuorten maailmanmestari.
Helmikuussa 2023 Maple Leafs kauppasi Andersonin, Pavel Gogolevin, ensimmäisen kierroksen varausvuoron vuoden 2025 varaustilaisuudessa ja toisen kierroksen varausvuoron vuoden 2026 varaustilaisuudessa Chicago Blackhawksiin vaihdossa Jake McCabeen, Sam Laffertyyn, viidennen kierroksen varausvuoroon vuoden 2024 varaustilaisuudessa ja viidennen kierroksen varausvuoroon vuoden 2025 varaustilaisuudessa.
Heinäkuussa 2024 Anderson solmi Blackhawksin kanssa kaksivuotisen ja yhteensä 1,6 miljoonan dollarin arvoisen jatkosopimuksen.
Biet

Biet (”Mehiläinen”) oli Helsingissä vuosina 1880–1898 ilmestynyt ruotsinkielinen maatalouslehti.
Agronomi Johannes Jernströmin perustama ja toimittama "Biet, Tidskrift för Finlands Landthushållning" oli Suomen ensimmäinen pitkäikäinen maatalouslehti. Sen kohderyhmänä olivat sivistyneet maanviljelijät, joille pyrittiin jakamaan alan tietoja. Neljän ensimmäisen vuoden ajan Jernströmin apuna toimi agronomi G. Stolpe. Sisällöltään korkeatasoisen lehden levikki jäi vain muutamaan sataan, mutta sen julkaisemista voitiin jatkaa senaatin avustuksella.
"Bietin" lisälehtenä ilmestyi vuosina 1892–1895 myös erikseen tilattava "Trädgårdsvännen". Vuosina 1883–1885 toimitus julkaisi "Maanviljelyskirjaa Suomenmaalle suomen kielellä". "Bietin" lakattua Jernström ryhtyi toimittamaan uutta "Landtbrukaren"-viikkolehteä.
Skol-Tidning

Skol-Tidning oli Turussa vuosina 1847–1848 ilmestynyt ruotsinkielinen opettajien ammattilehti.
G. E. Eurénin, G. F. Helsingiuksen, C. R. Forsmanin ja vuonna 1848 H. Heikelin toimittama "Skol-Tidning" vaati kouluun parempia opetusmenetelmiä, syvällisempää opetusta ja yhtenäistä hallintoa. Sen esikuvana oli Saksan uushumanismin värittämä koulujärjestelmä. Lehti ilmestyi kerran kuukaudessa kahden vuoden ajan.
David Quenneville

David Quenneville (s. 13. maaliskuuta 1998 Edmonton, Alberta, Kanada) on kanadalainen jääkiekkoilija. Quenneville valittiin alle 18-vuotiaiden maailmanmestaruuskilpailujen tähdistökentälliseen vuonna 2016.
Kimmo Suomi

Kimmo Suomi (s. 22. tammikuuta 1954 Jyväskylä) on suomalainen liikuntatieteilijä, joka toimii Jyväskylän yliopiston liikuntatieteen professorina. Hän toimi Työväen Urheiluliiton puheenjohtajana vuosina 2016–2019. 
Suomi on ollut myös SDP:n edustajana Jyväskylän kaupunginvaltuustossa vuosina 1993–2015. Hän erosi kaikista luottamustehtävistään maaliskuussa 2015, koska kaupungin sosiaalityöntekijä syytti häntä puhelinuhkailusta. Jyväskylän kaupunginvaltuusto myönsi hänelle eron valtuutetun tehtävästä 27.4.2015, ja hänen tilalleen kaupunginvaltuustoon nousi varavaltuutettu Simo Halttunen.
Gustaf Adolf Lindberg

Gustaf Adolf Lindberg (24. maaliskuuta 1865 Tukholma – 2. elokuuta 1906 Helsinki) oli ruotsalainen arkkitehti, joka vaikutti muutaman vuoden ajan myös Suomessa.
Ura.
Lindberg opiskeli Tukholman Taideteollisessa korkeakoulussa 1881–1884 sekä Kuninkaallisessa teknillisessä korkeakoulussa 1886–1887. Vuosina 1891–1892 hän työskenteli arkkitehtinä Sundsvallissa ja tämän jälkeen Saksassa vuoteen 1898 saakka, jolloin Lindberg muutti Suomeen. Helsingissä hän oli osakkaana arkkitehtitoimisto Grahn, Hedman &amp; Wasastjernassa. Suomessa Lindbergin tunnetuin työ on hänen Noormarkun ruukkiin suunnittelemansa vuorineuvos Walter Ahlströmin yksityisasunto Havulinna.
Kuolema.
Gustaf Lindberg kuului Suomen vuosinaan myös vuoden 1905 suurlakon aikana perustettuun suojeluskaartiin. Hän sai surmansa elokuussa 1906 Hakaniemen mellakassa, joka oli Helsingin Hakaniemessä käyty suojeluskaartin ja punakaartin välinen aseellinen yhteenotto. Lindberg on haudattu yhteishautaan Hietaniemen hautausmaalle kuuden muun välikohtauksessa kuolleen suojeluskaartilaisen kanssa.
Iltapuhde

Iltapuhde oli Porissa vuosina 1899–1901 ilmestynyt aikakauslehti.
"Iltapuhde" oli rahvaan kuvalehti, joka lupasi hyödyllistä ja huvittavaa luettavaa kristillis-siveellisessä hengessä. Sen perustamisen taustalla oli kansanvalistustoimintaa terävöittänyt helmikuun manifesti. Lehti ilmoitti tavoittelevansa varsinkin opettajien ja koulunuorison suosiota. Sitä levitettiin varattomiin perheisiin ja lukupiireihin kansakoulujen välityksellä. Myöhemmin "Iltapuhde" muuttui sanomalehtimäiseksi.
Kerran viikossa ilmestyneen lehden toimittajina työskentelivät Eeli Granit (1899–1900) ja E. Wirkki (1900–1901).
Ilmiö (lehti)

Ilmiö oli Viipurissa vuosina 1880–1881 ilmestynyt kulttuurilehti.
J. H. Erkon julkaisema ja toimittama "Ilmiö, Yleistajuinen aikakauslehti" oli uskonnollisesti vapaamielinen kulttuurilehti, joka korosti kansallisuusaatteen merkitystä humanistisessa ja edistyksellisessä hengessä. N. A. Zilliacuksen kirjapainossa painettu kuukausilehti lupasi julkaista kotimaista kirjallisuutta ja käsitellä ajankohtaisia kysymyksiä. Kannattamattomaksi osoittautunut "Ilmiö" ilmestyi vain vuoden ajan.
Helsingin Kuvalehti

Helsingin Kuvalehti oli Helsingissä vuosina 1909–1914 ilmestynyt aikakauslehti.
"Helsingin Kaiun" kanssa kilpaillut "Helsingin Kuvalehti" pyrki seuraamaan ajankohtaisia kotimaisia ja ulkomaisia tapahtumia. Kahdesti kuukaudessa ilmestynyt lehti tavoitteli myös maaseututilaajia vuonna 1910 ilmestyneellä "Kansan Kuvalehti" -nimisellä kuukausipainoksella. Loppuvaiheessaan "Helsingin Kuvalehti" muuttui enemmän perhelehden suuntaan. Sen toimittajina työskentelivät aluksi Evert Böckerman ja vuodesta 1912 Antti Rytkönen.
Vuosina 1917–1918 ilmestyi toinen "Helsingin Kuvalehti" -niminen viikkolehti.
Alexander Van der Bellen

Alexander Van der Bellen (s. 18. tammikuuta 1944 Wien) on Itävallan liittopresidentti. Hänen kautensa alkoi 26. tammikuuta 2017. Hän on myös kansantaloustieteen professori emeritus.
Tausta.
Van der Bellen on isänsä puolelta hollantilaista sukujuurta ja Venäjältä vuonna 1919 ensin Viroon ja 1939 baltiansaksalaisten "Umsiedlungin" myötä Keski-Eurooppaan päätyneiden vanhempien jälkeläinen. Van der Bellenin isä, myös etunimeltään Alexander, sai Viron kansalaisuuden vuonna 1934. Neuvostoliiton miehitettyä Viron vuonna 1940 perhe pakeni maasta ja päätyi Itävaltaan, jossa tuleva liittopresidentti syntyi. 
Lukion jälkeen Van der Bellen opiskeli taloustiedettä Innsbruckin yliopistossa, josta hän valmistui maisteriksi vuonna 1966. Neljä vuotta myöhemmin hän väitteli taloustieteen tohtoriksi samasta yliopistosta. 
Van der Bellen tunnetaan myös toisinaan lempinimellä "Sascha".
Kansalaisuus.
Koska Van der Bellenin vanhemmat, Alexander vanhempi ja Alma, olivat Viron kansalaisia ennen Neuvostoliiton miehitystä, Van der Bellen lasketaan Viron lakien mukaan syntyperäiseksi Viron kansalaiseksi. Kun Van der Bellen valittiin liittopresidentiksi, Viron ulkoministeriö ilmoitti, että hän saisi Viron passin niin halutessan.
Itävallan kansalaisuuden Van der Bellen sai 14-vuotiaana, kun hänen isänsä sai kansalaisuuden hakemuksella vuonna 1958.
Poliittinen ura.
Itävallassa Van der Bellen toimi aluksi sosialidemokraattisessa puolueessa, pääsi parlamentin alahuoneeseen vihreiden listoilta 1994 ja on toiminut parlamenttiryhmänsä puheenjohtajana.
Nousu presidentiksi.
Van der Bellen oli Itävallan vihreän puolueen ehdokas liittopresidentin vaalissa 2016. Hän pääsi toiselle kierrokselle 21,3 prosentin kannatuksella, ja häntä vastassa oli oikeistopopulistisen vapauspuolueen Norbert Hofer, jonka ääniosuus oli ensi kierroksella 35,1 prosenttia. Jatkosta jäivät riippumaton oikeistolainen Irmgard Griss, sosialidemokraatti Rudolf Hundstorfer, kansanpuolueen Andreas Khol sekä riippumaton Richard Lugner. Vaalien toisella kierroksella Van der Bellen sai 31 026 ääntä vastaehdokastaan enemmän eli 50,3 prosenttia. Itävallan korkein oikeus kuitenkin kumosi 1. heinäkuuta 2016 presidentinvaalin tuloksen ja vaalien toinen kierros uusittiin joulukuussa 2016.
Uusintavaaleissa Van der Bellen sai 53,8 prosenttia äänistä ja hänestä tuli Itävallan presidentti 26. tammikuuta 2017.
Vuoden 2022 presidentinvaaleissa Van der Bellen asettui uudelleen ehdolle ja tuli valituksi saatuaan 56,7 % äänistä.
Poliittisia kantoja.
Vuonna 2001 Van der Bellen kuvaili itsessään tapahtunutta muutosta seuraavasti: "olen kulkenut tietä: ylimielisestä anti-kapitalistista avarakatseiseksi vasemmisto-liberaaliksi".
Fétizon-hapetus

Fétizon-hapetus on kemiallinen reaktio, jossa piimaahan absorboitu hopeakarbonaatti hapettaa alkoholit karbonyyliyhdisteiksi. Reaktio on nimetty kehittäjänsä Marcel Fétizonin mukaan ja Fétizon ryhmineen raportoi reaktion ensimmäistä kertaa vuonna 1968. Reaktion etuna on sen toimiminen myös miedoissa olosuhteissa. 
Reagenssit ja mekanismi.
Fétizon-hapetuksella primääriset alkoholit hapettuvat selektiivisesti aldehydeiksi ja sekundääriset alkoholit hapettuvat ketoneiksi. Reaktio on hyvin käyttökelpoinen laktonien valmistamiseen, koska sekä diolit että laktolit hapettuvat laktoneiksi. Symmetriset sekundääriset diolit voivat hapettua selektiivisesti ketoalkoholeiksi. Reaktio tapahtuu neturaaleissa olosuhteissa, joten tuotteessa lähtöaineessa voi olla myös happoille tai emäksille herkkiä funktionaalisia ryhmiä. Fenolit hapettuvat kinoneiksi, jotka voivat edelleen reagoida hapettavalla kytkeytymisreaktiolla. Propargyylialkoholijohdannaiset fragmentoituvat reaktion olosuhteissa.
Fétizon-hapetuksen reaktiomekanismin ensimmäisessä vaiheessa alkoholi absorboituu piimaan ja hopeakarbonaatin pinnalle. Vähänkään polaariset liuottimet häiritsevät absorboitumista, minkä vuoksi reaktio suoritetaan käyttäen liuottimena esimerkiksi tolueenia. Alkoholimolekyyli asettuu kohtisuoraan hopeakarbonaatin ja piimaan muodostamaa pintaa vastaan ja koordinoituu hopeaioneihin. Hapettuminen tapahtuu yhden elektronin siirtona alkohoilta hopeaioneille. elektronin luovuttaa alkoholiryhmään sitoutunut hiiliatomi ja tähän hiiliatomiin sitoutunut vetyatomi, josta muodostuu vetyioni. Karbonyyliyhdisteen lisäksi muodostuu metallista hopeaa ja hiilidioksidia.
Kansakoulu (lehti)

Kansakoulu oli Jyväskylässä vuosina 1875–1881 ilmestynyt kasvatusopillinen aikakauslehti.
Olai Wallinin toimittama ja Weilin &amp; Göösin kirjapainon tukema "Kansakoulu, Kasvatusopillinen sanomalehti" toimi opettajien äänenkannattajana, mutta pyrki jakamaan tietoutta myös koulujen johtokunnille ja suurelle yleisölle. Kansakoulukysymyksiä perusteellisesti tarkastellut lehti korosti myös kotikasvatuksen merkitystä ja tavoitteli elävää yhteyttä kodin ja koulun välille. Kahdesti kuukaudessa ilmestyneen lehden levikki oli 200 vuosikertaa vuonna 1875.
Paavo Voutilainen (virkamies)

Paavo Kullervo Voutilainen (s. 18. elokuuta 1952) on entinen Helsingin kaupungin sosiaalijohtaja ja hallitusammattilainen. Voutilainen on koulutukseltaan teologian maisteri ja hänet on myös vihitty papiksi. Hän toimi sosiaalijohtajan viran jälkeen Barona Oy:n tytäryhtiön Luona Oy:n hallituksen puheenjohtajana. Ennen siirtymistään sosiaalijohtajaksi hän oli Helsingin Diakonissalaitoksen pitkäaikainen diakoniajohtaja.
Voutilainen on urallaan profiloitunut asunnottomien puolestapuhujaksi. Hän oli vuonna 2007 ministeri Jan Vapaavuoren nimeämän ns. Neljän viisaan työryhmässä, joka raporttia ”Nimi ovessa” pidetään Suomen asunnottomuuspolitiikassa käytetyn asunto ensin -periaatteen perustana. 
Voutilainen oli julkisuudessa vuonna 2009 hankittuaan sosiaalijohtajan toimistoon ja Helsingin kaupungin laskuun 72.000 euron sohvakaluston ilman kilpailutusta. Asia käsiteltiin käräjäoikeudessa joka päätti, ettei Voutilainen rikkonut virkavelvollisuutta.
Fotografiskt Allehanda

Fotografiskt Allehanda oli Helsingissä vuosina 1901 ja 1903–1905 ilmestynyt ruotsinkielinen valokuvauslehti.
Helsingin amatöörivalokuvaajakerhon julkaisema "Fotografiskt Allehanda" oli harrastus- ja ammattijulkaisun välimuoto, joka keskittyi valokuvauksen tekniikkaan, laitteisiin ja aineksiin. Se pyrki myös edistämään valokuvataidetta julkaisemalla kerhon jäsenten otoksia. Otto Johanssonin toimittama lehti ilmestyi yhtenä numerona vuonna 1901 ja vuodesta 1903 lähtien kerran kuukaudessa. Ensimmäisenä vuonnaan noin 150 tilaajaa kerännyt "Fotografiskt Allehanda" jouduttiin lopettamaan kannatuksen puutteessa.
Andrej Hatala

Andrej Hatala (s. 26. helmikuuta 1997 Trenčín) on slovakialainen jääkiekkoilija, joka edustaa Slovakian Extraligassa pelaavaa Dukla Trenčíniä. Hän on pelipaikaltaan puolustaja.
Hatala teki pääsarjadebyyttinsä kasvattajaseuransa Trenčínin riveissä 16-vuotiaana kaudella 2013–2014. Dinamo Riika varasi hänet 78. pelaajana vuoden .
Haglöfs

Haglöfs AB on ruotsalainen yritys, joka valmistaa ulkoiluvaatteita, jalkineita, reppuja ja makuupusseja.
Haglöfs perustettiin Wiktor Haglöfin toimesta Torsångissa, Dalarnassa, vuonna 1914. Nykyään Haglöfsia myydään 28 markkinalla tukkumyynnin kautta (suorat tilit sekä jakelijoiden kautta), sillä on verkkokauppa 13 maassa ja 12 omaa myymälää.
Haglöfs toimii tytäryhtiöiden kautta Ruotsissa, Norjassa, Suomessa, Tanskassa, Saksassa, Isossa-Britanniassa ja sillä on omia toimintoja Ranskassa.
Haglöfs suunnittelee, kehittää ja markkinoi ulkokäyttöön tarkoitettuja vaatteita, kenkiä ja laitteita pääkonttoriltaan Alvikissa, Tukholmassa, Ruotsissa. Haglöfs ei omista omia tehtaita, mutta tekee yhteistyötä yli 90 materiaalitoimittajan ja valmistajan kanssa vaatteiden, kenkien ja laitteiden osalta 17 maassa. Suurin osa Haglöfsin tuotteista lähetetään heidän varastoonsa Eskilstunaan, Ruotsiin, josta ne jaetaan eri myyntikanaviin.
Vuonna 2022 yritys myi tuotteita 976 miljoonalla Ruotsin kruunulla ja sillä oli 238 työntekijää maailmanlaajuisesti, joista 190 oli Ruotsissa. LionRock Capital Limited osti 18. joulukuuta 2023 Asicsilta 100 prosentin osuuden Haglöfsistä.
Chris Wondolowski

Christopher Elliott Wondolowski (s. 28. tammikuuta 1983 Danville, Kalifornia) on yhdysvaltalainen jalkapalloilija, joka edustaa Major League Soccerissa pelaavaa San Jose Earthquakesia. Oikeajalkainen Wondolowski on pelipaikaltaan hyökkääjä. Hän kuuluu myös Yhdysvaltain jalkapallomaajoukkueeseen.
Seurajoukkueura.
Kalifornian Chicon osavaltionyliopiston Wildcats-joukkueessa pelannut Wondolowski aloitti aikuisten uransa vuonna 2004 Chico Rooksin paidassa. Vuonna 2005 San Jose Earthquakes varasi Wondolowskin MLS:n varaustilaisuudessa numerolla 41 ja Wondolowski teki Major League Soccer -debyyttinsä samana vuonna. Kaudeksi 2006 Wondolowski siirtyi saman sarjan Houston Dynamoon. Hän voitti seuran paidassa MLS Cupin avauskaudellaan ja kaudella 2007. Yhteensä hän pelasi seuran paidassa vuosina 2006–2009 37 ottelua tehden niissä neljä maalia.
Kesken kauden 2009 Wondolowski siirtyi takaisin vanhaan seuraansa Earthquakesiin. Hän voitti liigan maalikuninkuuden kausilla 2010 ja 2012 ja kaudella 2012 hänet valittiin myös sarjan arvokkaimmaksi pelaajaksi. Wondolowski on myös Earthquakesin historian paras maalintekijä.
Maajoukkueura.
Wondolowski debytoi Yhdysvaltain jalkapallomaajoukkueessa tammikuussa 2011 ystävyysottelussa Chileä vastaan. Hän on kuulunut Yhdysvaltain joukkueeseen vuosien 2011, 2013 ja 2015 Gold Cupeissa, joista hänellä on kultaa vuodelta 2013 ja hopeaa vuodelta 2011. Vuonna 2013 Wondolowski oli turnauksen paras maalintekijä yhdessä Landon Donovanin ja Gabriel Torresin kanssa viidellä maalillaan. Ensimmäisen maajoukkuemaalinsa Wondolowski teki heinäkuussa 2013 ystävyysottelussa Guatemalaa vastaan.
Vuoden 2014 MM-kilpailuissa Wondolowski pelasi kahdessa ottelussa. Hänet valittiin Yhdysvaltain joukkueeseen vuoden 2016 Copa América Centenarioon.
Wondolowski on pelannut 35 maaottelua ja tehnyt niissä 11 maalia vuosina 2011–2016.
Muuta.
Myös Wondolowskin pikkuveli Stephan Wondolowski on pelannut jalkapalloa ammatikseen. Wondolowskin isoisä muutti lapsena Yhdysvaltoihin Puolasta. Wondolowskin äiti kuuluu kiowa-heimoon, jonka jäsen Wondolowski on myös itse.
Saavutukset.
Seurajoukkuetasolla
Maajoukkuetasolla
Henkilökohtainen
Ennätykset
Mannerheimintien silta

Mannerheimintien silta (tunnetaan myös Baanan alikulkuna) on Helsingin keskustassa sijaitseva tieliikennesilta. Se on osa pääkatu Mannerheimintietä, ja silta ylittää nykyään Baanaksi nimetyn pyöräilyn ja jalankulun väylän. Alkuperäinen silta valmistui vuonna 1893 ja se rakennettiin uudelleen samannäköiseksi vuosina 2023–2024. Tyypiltään Mannerheimintien silta on betoninen holvisilta.
Sillan rakentamisen aikoihin Mannerheimintien nimi oli Läntinen Viertotie. Ylikulkusilta rakennettiin Helsingin satamaradan yli. Katua korotettiin ja silta rakennettiin, jotta vilkkaasti liikennöityyn kohtaan ei tarvinnut rakentaa tasoristeystä.
Mannerheimintien silta on tiettävästi Suomen ensimmäinen betonisilta ja ainoa Suomessa säilynyt 1800-luvun betonisilta. Helsingin kaupunginmuseo on luonnehtinut sitä historiallisesti erittäin arvokkaaksi. Helsingin silloista Mannerheimintien silta on vanhin tai toiseksi vanhin; sitä vanhempana voidaan pitää vuonna 1893 rakennettua Hietalahden kääntösiltaa.
Rakenne.
Alkuperäisen sillan holvi oli raudoittamaton, ja sen betonoinnissa oli käytetty säästökiviä. Holvin betonirakenteen paksuus oli 50–60 senttimetriä, ja sen vapaa aukko oli 5,60 metriä leveä. Sillan idänpuoleinen pitkä tukimuuri ja holvikaarien päädyt on päällystetty graniitilla. Alkuperäisen sillan sementti oli peräisin Ruotsista.
Uusiminen.
Alkuperäinen silta ylitti käyttöikänsä, ja vuosina 2023–2024 Mannerheimintien katuremontissa se korvattiin uudella. Siltaholvin purkaminen alkoi heinäkuussa 2023. Uusi silta rakennettiin entisen näköiseksi. Jalankululle ja pyöräilylle uusittu alikulku avattiin lopullisesti 28. kesäkuuta 2024.
Stephen Johns

Stephen Johns (s. 18. huhtikuuta 1992 Wampum, Pennsylvania) on uransa lopettanut yhdysvaltalainen jääkiekkoilija.
Ennen ammattilaisuraansa Johns kuului 2008–2010 USA Hockeyn pelaajakehitysohjelmaan, ja voitti alle 18-vuotiaiden maailmanmestaruuden keväällä 2010. Vuosina 2010–2014 hän pelasi yliopistokiekkoa Notre Damen yliopiston joukkueessa.
Johns on Chicago Blackhawksin toisen kierroksen varaus vuodelta . Hänet kaupattiin heinäkuussa 2015 Dallas Starsiin yhdessä Patrick Sharpin kanssa. NHL-debyyttinsä Johns teki Starsin riveissä maaliskuussa 2016 juuri Chicagoa vastaan.
Ura.
Johns toisella kierroksella Chicago Blackhawksin toimesta. 
Vuonna 2021 Johns lopetti uransa, koska ei pystynyt pelaamaan. Viimeiset kautensa hän pelasi Dallas Starsin ja Texas Starsin riveissä.
Jokerien KHL-kausi 2016–2017

Jokerien KHL-kausi 2016–2017 on järjestyksessään jääkiekkoseura Helsingin Jokerien historian 50:s kausi, ja kolmas, jonka se pelaa KHL:ssä. Joukkue pelaa läntisen konferenssin Bobrov-divisioonassa, johon kuuluvat Jokerien lisäksi Dinamo Minsk, Dinamo Riika, Medveščak Zagreb, SKA Pietari, Slovan Bratislava ja Spartak Moskova
Sopimuspelaajat.
Suluissa sopimuksen kesto.
Ennen kautta.
Jokereiden keski-ikä putoaa tulevalle KHL-kaudelle kahdella vuodella. Ryhmään on haluttu tuoda myös lisää fyysisyyttä, taitoa, luisteluvoimaa ja ratkaisukykyä. Fyysisyys on yksi osa-alue, sillä etenkin puolustuspäässä tässä liigassa tarvitaan äijämäisyyttä ja jämäkkyyttä. Se on oppi, jonka olemme saaneet kahden viime kauden playoffseista, joissa peli menee kovuudessaan vielä pari pykälää runkosarjaa korkeammalle. Lisäksi olemme pyrkineet nostamaan taitotasoamme, luisteluvoimaamme sekä ratkaisukykyämme. Kokonaisuutena olemme jälleen valmiimpia uuteen urakkaan. GM Jari Kurri kertoo, että Jokerit on haluttu paikka pelaajien keskuudessa. Jokereiden varusteyhteistyökumppaneita kaudella 2016-17 ovat Bauer, CCM ja Easton.
Harjoituskausi.
Jokerit kokoontuu Helsingissä ensimmäistä kertaa yhteen heinäkuun 21. tiistaina. Jokerit pelaa harjoituskaudellaan neljä ottelua ja osallistuu lisäksi Nikolai Putshkov-muistoturnaukseen, joka järjestetään Pietarissa elokuun puolessa välissä. Turnauksen aikana pelataan kolme ottelua. Harjoituskauden suurin ottelu pelataan 11. elokuuta Espoon Metro Areenalla SKA Pietaria vastaan.
Peliasut.
Kaudella 2016–2017 Jokerit käyttöön uudet valkoiset vierasasut, joilla tosin oli pelattu edelliskauden juhlaottelu Spartak Moskovaa vastaan. Kyseiset paidat saivat kannattajilta niin hyvää palautetta, että ne päätettiin valita viralliseksi vierasasuksi. Pelipaita on mallinnettu kauden 1969–1970 asusta, jolloin Jokerit pelasi ensimmäisen kerran SM-sarjassa.
Cameran

Cameran oli Helsingissä vuosina 1891–1893 ilmestynyt ruotsin- ja suomenkielinen valokuvauslehti.
K. E. Ståhlbergin kustantama ja toimittama "Cameran" oli Suomen ensimmäinen valokuvauslehti. Teknispainotteinen ammatti- ja harrastuslehti piti tavoitteenaan myös valokuvataiteen kehittämistä. "Cameran" julkaisi muun muassa A. O. Heikelin ja I. K. Inhan matkakertomukset sekä tietoja Helsingin valokuvauskerhon toiminnasta. Se ilmestyi kerran kuukaudessa vain runsaan vuoden ajan.
Ranskan avoin tennisturnaus 2016 – naisten kaksinpeli

Puolustava mestari oli Serena Williams. Hän hävisi tänä vuonna loppuottelussa Garbiñe Muguruzalle, joka otti uransa ensimmäisen Grand Slam -voittonsa.
Ranskan avoin tennisturnaus 2016 – miesten kaksinpeli

Puolustava mestari oli Stanislas Wawrinka. Hän hävisi tänä vuonna välierissä Andy Murraylle.
Mestaruuden voitti Novak Đoković, joka päihitti loppuottelussa Murrayn. Tämä oli Đokovićin ensimmäinen Ranskan avointen mestaruus.
Ranskan avoin tennisturnaus 2016 – miesten nelinpeli

Ivan Dodig ja Marcelo Melo olivat puolustavat mestarit, mutta he hävisivät välierissä parille Feliciano López ja Marc López. Lópezit voittivat loppuottelussa Bob Bryanin ja Mike Bryanin.
Säveleitä

Säveleitä oli Jyväskylässä vuosina 1887–1890 ilmestynyt musiikkilehti.
P. J. Hannikaisen julkaisema ja toimittama "Säveleitä, Suomalainen Soitannollinen Kuukausilehti" oli Suomen ensimmäinen musiikkilehti. Koti- ja ulkomaisten kappaleiden nuottien ja sanojen lisäksi se sisälsi kirjoituksia musiikkielämästä ja merkkihahmojen elämäkertoja. Alle 300 tilaajaa saanut lehti muuttui vuonna 1889 puhtaiksi nuottivihkoiksi.
Tiden

Tiden oli Helsingissä vuosina 1893–1894 ilmestynyt ruotsinkielinen kuvitettu viikkolehti.
"Hufvudstadsbladetin" kustannusyhtiön julkaisema "Tiden, Veckotidning med illustrationer" oli eräälainen "Hufvudstadsbladetin" sunnuntaliitteen korvike. Sitä toimittivat A. R. Frenckell, R. Hult ja Ossian Häggman. Suurikokoinen perhelehti eli vain runsaan vuoden ajan.
Vuosina 1911–1914 Helsingissä ilmestyi toinen, Guy Topeliuksen toimittama "Tiden".
Koripallon maailmanranking

Fiba-ranking on kansainvälisen koripalloliiton Fiban lista, joka asettaa miesten sekä naisten koripallomaajoukkueet paremmuusjärjestykseen. Rankingiin lasketaan kaikki ottelut viimeisen kahdeksan vuoden ajalta. Viimeisimpiä otteluita painotetaan enemmän. Maat saavat pisteitä myös turnauksen tason perusteella sekä turnausottelun perusteella: koripallon MM-kilpailujen finaalista saa enemmän pisteitä kuin alkukierroksen ottelusta.
Made of Stars

Made of Stars () on israelilaislaulaja Hovi Starin kappale, jolla hän edusti Israelia . Kappaleen on säveltänyt ja sanoittanut Doron Medalie.
Kappale kilpaili Eurovision laulukilpailun toisessa semifinaalissa, jossa se sijoittui seitsemänneksi 135 pisteellä ja pääsi finaaliin. Finaalissa se sai 135 pistettä ja saavutti sijan 14.
Ristiriitoja

Ristiriitoja (engl. "Unaccustomed As We Are") oli yhdysvaltalainen lyhytelokuva vuodelta 1929. Se oli Ohukaisen ja Paksukaisen eli Stan Laurelin ja Oliver Hardyn ensimmäinen äänielokuva. Elokuvan ohjasi Lewis R. Foster yhteistyössä Hal Roachin kanssa. Elokuvan juonta hyödynnettiin osittain kaksikon myöhemmässä elokuvassa "Kaksi pölkkypäätä" (1938).
Juoni.
Ollie haluaa yllättää vaimonsa (Mae Busch) tuomalla ystävänsä Stanin heille päivälliselle, mutta vaimo ei tästä ilahdu ja lähteekin pois ovet paukkuen. Ystävällinen naapurinrouva Kennedy (Thelma Todd) tarjoutuu auttamaan kaveruksia ja tarjoamaan heille syötävää, mutta kommellusten seurauksena hänen mekkonsa kärähtää tuleen. Pahaksi onneksi rouva Hardy sekä herra Kennedy (Edgar Kennedy) osuvat pian paikalle ja kommellukset saavat jatkoa...
Turun Kuva-Lehti

Turun Kuva-Lehti oli Turussa vuosina 1889–1891 ilmestynyt aikakauslehti.
G. W. Wilénin "Sanomia Turusta" -lehden rinnalla julkaisema "Turun Kuva-Lehti" oli tarkoitettu kilpailemaan "Turun Lehden" kuvallisen lisälehden kanssa. Ulkoasultaan näyttävä viikkolehti oli myös sisällöltään monipuolinen. Aksel Malmgrenin toimittama "Turun Kuva-Lehti" ilmestyi runsaan vuoden ajan kunnes se lopetettiin kannattamattomana.
Myrtille Georges

Myrtille Georges (s. 21. joulukuuta 1990 Granville) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 192 maaliskuussa 2016. Hän on voittanut urallaan kuusi ITF-turnausta kaksinpelissä ja viisi ITF-turnausta nelinpelissä.
Georges sai villin kortin Grand Slam -turnauksen kaksinpeliin Ranskan avoimiin 2016. Hän voitti ensimmäisellä kierroksella Christina McHalen, mutta hävisi toisella kierroksella Garbiñe Muguruzalle.
Juhlijat

Juhlijat (engl. "Blotto") on vuonna 1930 valmistunut Ohukainen ja Paksukainen -elokuva. Elokuvan ohjasi James Parrott, ja ”Juhlijat”-elokuvasta on olemassa myös espanjankielinen versio ”La Vida Nocturna”, jonka pääosissa ovat myös Stan Laurel ja Oliver Hardy, mutta Anita Garvinin roolin on paikannut Linda Loredo (1907–1931).
Juoni.
Stan aikoo livistää vaimonsa (Anita Garvin) valvovan silmän alta salaa Ollien kanssa juhlimaan ja väittää lähtevänsä mukamas ”työpalaveriin”. Rouva Laurel on kuitenkin askeleen edellä ja on koko ajan tietoinen kaverusten juonesta, mutta tekeytyy sinisilmäiseksi asian suhteen. Hän kuitenkin onnistuu lopulta vetämään pisimmän korren tehden pojille pienen jekun, jonka he tajuavat vasta viime metreillä.
Ohi

Ohi on helsinkiläisen rap-artisti Khidin vuonna 2016 ilmestynyt studioalbumi Monsp Recordsin kautta. Levyltä on julkaistu musiikkivideot kappaleista "Maa jota ei ole" ja "Ikkuna".
Albumi debytoi Suomen virallisen listan sijalla 2.
Tessah Andrianjafitrimo

Tessah Andrianjafitrimo (s. 11. lokakuuta 1998 Montpellier) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 291 toukokuussa 2016. Hän on voittanut urallaan yhden ITF-turnauksen kaksinpelissä ja kaksi ITF-turnausta nelinpelissä.
Andrianjafitrimo sai villin kortin Grand Slam -turnauksen kaksinpeliin Ranskan avoimiin 2016. Hän hävisi turnauksen avauskierroksella Wang Qiangille 0−6, 0−6.
Blake Shelton

Blake Tollison Shelton (s. 18. kesäkuuta 1976) on yhdysvaltalainen countrylaulaja ja televisiopersoona. Hän julkaisi debyyttisinglensä ”Austinin” vuonna 2001 Giant Records Nashville -levymerkillä. "Blake Shelton" -nimiseltä debyyttialbumilta julkaistu single oli Billboardin Hot Country Songs -listan ykkösenä viisi viikkoa. Kultaa myynyt debyyttialbumi tuotti myös kaksi muuta top 20 -hittiä (”All Over Me” ja ”Ol' Red”). Shelton siirtyi Warner Bros. Records Nashville -merkille, kun Giant Recordsin toiminta loppui vuoden 2001 loppupuolella.
Myös hänen kaksi seuraavaa albumiaan, "The Dreamer" (2003) ja "Blake Shelton's Barn &amp; Grill" myivät kultalevyn verran. Hänen neljäs albuminsa "Pure BS" (2007) julkaistiin uudelleen vuonna 2008, jolloin sillä oli bonuskappaleena cover-versio Michael Bublén pop-hitistä ”Home”. Hänen viides albuminsa, "Startin' Fires", julkaistiin lokakuussa 2008. Sitä seurasivat EP:t "Hillbilly Bone" ja "All About Tonight" vuonna 2010, sekä albumit "Red River Blue" (2011), "Based on a True Story..."" (2013), "Bringing Back the Sunshine" (2014) ja "If I'm Honest" (2016). Kaikkiaan Blake Sheltonin singleistä 31 on noussut countrylistoille, mukaan lukien 21 listaykköstä, joista 16 peräkkäistä. Shelton on ollut Grammy-ehdokkaana kuusi kertaa.
Shelton tunnetaan myös roolistaan tuomarina television laulukilpailuissa "Nashville Star", "Clash of the Choirs" ja "The Voice". Hän on ollut "The Voicen" tuomarina kaikkina tuotantokausina 1–10, ja kymmenennen kauden alkaessa helmikuussa 2016 hänen tiiminsä oli voittanut neljä kertaa (kaudet 2–4 ja 7).
Shelton lainasi äänensä vuoden 2016 "Angry Birds -elokuvan" Earl-possulle, ja hän myös levytti elokuvan soundtrackille kappaleen ”Friends”, jonka musiikkivideolla esiintyy elokuvan hahmoja.
Yksityiselämä.
Shelton erosi ensimmäisestä vaimostaan Kaynette Gernistä vuonna 2006 kolmen vuoden avioliiton jälkeen. Vuonna 2011 Shelton meni naimisiin countrylaulaja Miranda Lambertin kanssa kuuden vuoden seurustelun jälkeen. He erosivat heinäkuussa 2015. Syksyllä 2015 hän alkoi seurustella laulaja Gwen Stefanin kanssa ja he kihlautuivat lokakuussa 2020.
Valistuksen Lastenlehti

Valistuksen Lastenlehti oli Helsingissä vuosina 1909–1956 ilmestynyt lastenlehti.
Kansakoulunopettajien kustannusyhtiön Valistuksen julkaiseman lastenlehden esikuvana oli ilmeisesti ruotsalainen koululaislehti "Folkskolans Barntidning". Sen toimittajina työskentelivät aluksi Alpo Noponen, vuosina 1927–1934 Immi Hellén ja H. V. Santala ja vuodesta 1931 lähtien aina loppuun saakka Eero Salola. Lehden avustajakunta koostui lähinnä opettajista. Korkeatasoisesta kuvituksesta vastasivat muun muassa Rudolf Koivu, Venny Soldan-Brofelt ja ruotsalainen Jenny Nyström.
Lehden sisältö koostui etupäässä saduista, runoista, arvoituksista ja leikeistä. Asiapitoinen aineisto lisääntyi Salolan aikana. Ulkoasu muuttui värikkäämmäksi toisen maailmansodan jälkeen, ja samalla myös mielikuvitukseen vetoavan aineiston osuus kasvoi. Topeliuksen hengessä toimitetun lehden ihanteita olivat nöyrät, ahkerat, Jumalaa pelkäävät ja isänmaataan rakastavat lapset, joskin sotien jälkeen lasten maailmaa alettiin kuvata realistisemmin.
Aluksi kahdesti ja vuodesta 1932 yleensä kerran kuukaudessa ilmestyneellä "Valistuksen Lastenlehdellä" oli 68 600 tilaajaa vuonna 1943, mutta vuonna 1946 enää 49 000. 1950-luvulla se hävisi kilpailun levikistä vuonna 1945 perustetulle "Koululaiselle".
Cyle Larin

Cyle Christopher Larin (s. 17. huhtikuuta 1995 Brampton, Ontario) on kanadalainen jalkapalloilija, joka edustaa Eredivisiessä pelaavaa Feyenoordia lainalla Espanjan Primera Divisiónin Mallorcasta. Pelipaikaltaan Larin on hyökkääjä. Hän kuuluu myös Kanadan jalkapallomaajoukkueeseen.
Seurajoukkueura.
Larin pelasi vuodet 2013–2014 Connecticutin yliopiston Huskies-joukkueessa. Hän aloitti aikuisten uransa vuonna 2014 kasvattajaseurassaan Sigma FC:ssä, jossa hän pelasi viisi ottelua onnistuen maalinteossa neljä kertaa. Tammikuussa 2015 Orlando City varasi Larinin ensimmäisenä Major League Soccerin varaustilaisuudessa. Debyyttikaudellaan MLS:ssä Larin rikkoi tulokkaiden maaliennätyksen onnistuen 27 pelissä 17 kertaa. Hänet valittiin kauden päätteeksi myös vuoden tulokkaaksi. 
Maajoukkueura.
Kanadaa alle 20-vuotiaissa edustanut Larin debytoi Kanadan jalkapallomaajoukkueessa toukokuussa 2014 ystävyysottelussa Bulgariaa vastaan. Avausmaali syntyi maaliskuussa 2015 Puerto Ricon verkkoon. Vuoden 2015 Gold Cupissa Larin oli kentällä kolmessa ottelussa. MM-kilpailuissa 2022 Larin pelasi kaikki Kanadan kolme ottelua. Copa Américassa 2024 hän pelasi viisi ottelua. Syyskuun alkuun 2025 mennessä hän on pelannut Kanadan maajoukkueessa 86 ottelua ja tehnyt niissä 30 maalia. 
Saavutukset.
Henkilökohtainen
Ennätykset